Document ID: /roh_data/filtered/fineweb-2-filterrobots_roh.jsonl.gz/41576

Il president american Donald Trump ha relaschà per immediat il schef da la polizia federala FBI, James Comey. Sco quai ch'il pledader da la Chas'alva Sean Spicer ha ditg saja Trump suandà il Cussegl dal minister da giustia. Ils democrats èn schoccads da questa reacziun.
Il FBI intercurescha il mument ina influenza pussaivlas da la regenza russa sin il cumbat electoral da Donald Trump. En il cumbat electoral aveva James Comey giugà ina rolla impurtanta. Curt avant il termin d'elecziun aveva el lantschà ina inquisiziun encunter la candidata democrata Hillary Clinton pervia d'ina affera dad e-mail.